Saako Suomi kokonaan uuden ministerin? – Valiokuntajohtaja Ylelle: Hallitus on käynyt keskusteluja

Työ- ja oikeusministeri Jari Lindström (ps.) on kovan työtaakan alla. Lehdistökuva

Mikko Välimaa

Maan hallituksessa on käyty keskusteluja siitä, pitäisikö suuren työtaakan alla olevan työ- ja oikeusministeri Jari Lindströmin (ps.) taakkaa helpottaa jakamalla hänen työtään muille.

Lindströmin tehtävätaakka on tällä hetkellä sellainen, ettei "kukaan siitä selviä", sanoi eduskunnan lakivaliokunnan puheenjohtaja Kari Tolvanen (kok.) Yle Radio 1:n Ykkösaamussa tiistaina.

PoliisikansanedustajaTolvanen ei avannut keskustelujen yksityiskohtia. Hän sanoi kuitenkin, että nykyistä turvapaikanhakijatilannetta ja kotouttamispaineita ei osattu ennakoida hallitusneuvotteluissa viime keväänä.

Niistä koituva työtaakka on kohdistunut Lindströmiin, jolla on harteillaan myös vakava työttömyyskriisi.

Yksinkertaisin vaihtoehto tilanteessa olisi täydentää ministerikabinettia. Toisessa vaihtoehdossa Lindströmin työtä jaettaisiin muille ministereille.

Lindström sai yllättäen sekä työ- että oikeusministerin salkut viime keväänä. Yhtenä syynäoli pääministeri Juha Sipilän (kesk.) halu pitää ministerien lukumäärä pienenä, kun edellinen hallitus sai kritiikkiä suuresta ministerienmäärästä.

Lindströmin valintaa oikeusministeriksi on kritisoitu, koska hänellä ei ole lakimiehen koulutusta.

Lindströmnousi Ykkösaamussa puheenaiheeksi korkeimman oikeuden presidentin Pauline Koskelon arvosteltua sitä, että oikeusministerillä ei ole alan koulutusta. Puute haittaa Koskelon mielestä tuomioistuinten kehittämistyötä.

KKO:n presidentin tehtävät jättäväKoskelo arvostelee poliitikkoja myös siitä, että tuomioistuimia on hoputettu talousrikosjuttujen käsittelyyn korvamerkitsemällä niille rahaa.

Koskelon mielestä riippumaton tuomari ei voi oikeusvaltiossa valita juttujaan sen mukaan, miten valtiovalta tarjoaa rahoitusta taloudellisten intressiensä eteenpäin viemiseksi.

Koskelo siirtyy KKO:sta EU:n ihmisoikeustuomioistuimeen.